A 2006-os Melbourne-i nemzetközösségi játékokon rendezett öt műugró versenyszámból négyben mérette meg magát, 1 és 3 méteren – ahol az 5., illetve a 4. helyet vívta ki magának –, 3 méter szinkronban Scott Robertsonnal (4. hely) és 10 méteren (5. hely). Négy évvel később, Delhiből négy ezüstérmet vihetett haza 1 méterről, a 3 méteres szinkronugrásról, a toronyugrás és a szinkron torony után. 2014-ben, az edinburgh-i Royal Commonwealth Pool-ban rendezett nemzetközösségi játékokon a 10 méteres szinkron versenyszámában – partnerével, Domonic Bedggooddal – aranyérmet szerzett, továbbá két ezüstérmet gyűjtött be 1 méteren és a 3 méteres szinkronugrásban. Ugyanitt indult toronyugrásban is, de itt csak a negyedik helyet sikerült megszereznie.